Държавен вестник, бр. 97, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  97
(6) За вписване в адвокатска колегия на 
основание приравнителен изпит по българ­
ско право трайно установеният адвокат от 
Европейския съюз представя документ за 
резултатите от изпита, издаден от Висшия 
адвокатски съвет.
(7) Решението на адвокатския съвет, с което 
се отказва вписване, подлежи на обжалване 
от кандидата по реда на чл. 7.
(8) Решението на адвокатския съвет, с 
което се уважава молбата за вписване или 
се отказва вписване, подлежи на обжалване 
от председателя на контролния съвет по реда 
на чл. 7.“
§ 15. Член 19а се изменя така: 
„Чл. 19а. (1) Трайно установеният адвокат 
от Европейския съюз може да се яви на при­
равнителен изпит по българско право.
(2) Целта на изпита е проверка на позна­
нията на адвоката в областта на българското 
право.
(3) Приравнителният изпит по българско 
право се полага пред комисия в състав: пред­
седател – председателят на Висшия адвокатски 
съвет или определен от него член на Висшия 
адвокатски съвет, и членове: съдия от Вър­
ховния касационен съд, съдия от Върховния 
административен съд, прокурор от Върховната 
касационна прокуратура и един хабилитиран 
преподавател или научен работник по правни 
науки. Членовете на комисията се назнача­
ват със заповед на председателя на Висшия 
адвокатски съвет.
(4) Приравнителният изпит се провежда 
на български език в писмена и устна форма. 
Оценката от изпита е „издържал“ или „не­
издържал“.
(5) За полагане на приравнителен изпит се 
заплаща такса в размер, определен с решение 
на Висшия адвокатски съвет.
(6) Молбата за полагане на приравнителен 
изпит по българско право се подава до коми­
сията по ал. 3 чрез Висшия адвокатски съвет, 
като към нея се прилагат следните документи:
1. копие на документ за самоличност;
2. копие на диплома или на свидетелство 
за завършено висше юридическо образование;
3. копие на документ, удостоверяващ адво­
катска правоспособност в държавата, в която 
е придобита;
4. мотивационно писмо на български език;
5. документ за платена такса.“
§ 16. След чл. 19а се създава раздел ІІІ с 
чл. 19б, 19в и 19 г:
„Раздел III
Временно упражняване на адвокатската про­
фесия на територията на Република България
Чл. 19б. (1) При временно упражняване 
на адвокатската професия на територията 
на Република България преди извършване на 
първото действие адвокатът от Европейския 
съюз е длъжен да уведоми писмено съответния 
адвокатски съвет.
(2) Заедно с уведомлението по ал. 1 на 
адвокатския съвет се представя документ, 
удостоверяващ адвокатска правоспособност 
в държавата, в която е придобита, издаден 
преди не повече от три месеца, доказателство 
за сключена застраховка по чл. 50, документ 
за самоличност, както и писмено съгласие от 
адвокат от съответната адвокатска колегия, 
който ще придружава кандидата в случай 
на осъществяване на процесуално предста­
вителство. 
(3) След изпълнение на изискванията на 
ал. 2 председателят на адвокатската колегия 
или определен от него член на адвокатския 
съвет издава незабавно на временно упраж­
няващия адвокатската професия адвокат от 
Европейския съюз удостоверение за извър­
шеното уведомяване по образец, утвърден от 
Висшия адвокатски съвет.
(4) Отказът да се издаде удостоверение по 
ал. 3 подлежи на обжалване пред председа­
теля на Висшия адвокатски съвет, който се 
произнася незабавно. 
Чл. 19в. Пред съда и пред администра­
тивните органи временно упражняващият 
адвокатската професия е длъжен да представя 
удостоверението за извършеното уведомяване 
по чл. 19б, ал. 3. 
Чл. 19г. За целите и периода на временното 
упражняване на адвокатската професия на 
територията на Република България адвока­
тите от Европейския съюз могат да участват 
във всички допустими от закона форми за 
съвместно упражняване на адвокатската 
професия при спазване на изискванията на 
разпоредбите на глава десета.“ 
§ 17. В чл. 22 се правят следните изменения 
и допълнения:
1. В ал. 1 в текста преди т. 1 думите „чуж­
дестранният адвокат“ се заменят с „адвокатът 
от Европейския съюз“. 
2. В ал. 2 след думата „адвоката“ се добавя 
„или адвоката от Европейския съюз“.
§ 18. В чл. 23 се правят следните изменения 
и допълнения:
1. В ал. 1, изречение първо след думата 
„Адвокатът“ се добавя „или адвокатът от 
Европейския съюз“, а в изречение второ след 
думата „адвокатът“ се добавя „или адвокатът 
от Европейския съюз“. 
2. Алинея 2 се изменя така: 
„(2) Временното преустановяване на уп­
ражняването на адвокатска професия, както 
и възобновяването му се вписват в регистрите 
на адвокатската колегия, както и в Единния 
регистър на адвокатите, съответно в Един­
ния регистър на чуждестранните адвокати 
въз основа на заявление на адвоката или на 
адвоката от Европейския съюз.“